Blip Systems, der holder til i Vodskov, er blevet solgt til en New Zealandsk koncern.

Blip Systems A/S, der leverer bluetoothløsninger til tracking af trafik i lufthavne, forlystelsesparker og så videre, er blevet solgt til det New Zealandske Gentrack Group Ltd. - Vi ser frem til at blive en del af Gentrack, der vil give os en stærkere position på markedet. En større salgs- og serviceorganisation vil gøre os i stand til at tilbyde både nuværende og nye åprodukter til på markedet, siger Peter Knudsen, der er administrerende direktør i Blip Systems. I første omgang har Gentrack købt 80 procent af aktierne i firmaet til en pris på 41 millioner kroner. Gentrack og Blip Systems har allerede et godt kendskab til hinanden. I løbet af det seneste år har de to firmaer arbejdet sammen for at etablere Blip Systems systemer i lufthavnene i Birmingham og Bristol i England samt Christchurch Lufthavn i New Zealand.